Temeljem članka 12. Zakona o poljoprivrednom zemljištu („Narodne novine“ 20/18, 115/18, 98/19), članka 8. stavka 2. Zakona o zaštiti od požara („Narodne novine“ broj 92/10) i članka 37. Statuta Grada Novske („Službeni vjesnik“ broj 8/21), Gradsko vijeće Grada Novske na 8 . sjednici održanoj 29. ožujka 2022. godine usvojilo je

**I Z V J E Š Ć E**

**o primjeni mjera za uređivanje i održavanje poljoprivrednih rudina te mjera zaštite od požara na poljoprivrednom zemljištu za 2021. godinu**

1. **UVOD**

Na 19. sjednici Gradskog vijeća održanoj dana 24. travnja 2019. godine donesena je, sukladno Zakonu o poljoprivrednom zemljištu, Odluka o mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu na području Grada Novske (u daljnjem tekstu Odluka, „Službeni vjesnik“ broj 24/19 , ispravak 78/19).

Sukladno članku 12. Zakona o poljoprivrednom zemljištu (NN 20/18, 115/18, 98/19), jedinica lokalne samouprave izvještava Ministarstvo poljoprivrede i Hrvatsku agenciju za poljoprivredu i hranu o primjeni mjera propisanih ovom Odlukom čiji je obavezan privitak tablica iz Priloga 1.

Na području Grada Novske nalazi se 13.836,65 ha poljoprivrednog zemljišta.

1. **MJERE ZA UREĐIVANJE I ODRŽAVANJE POLJOPRIVREDNIH RUDINA**

**Člankom 3. Odluke definirane su sljedeće mjere za uređivanje i održavanje polj. rudina:**

1. održavanje živica i međa,

2. održavanje poljskih putova,

3. uređivanje i održavanje kanala,

4. sprječavanje zasjenjivanja susjednih parcela,

5. sadnja i održavanje vjetrobranskih pojasa.

Sukladno članku 12. Odluke o mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu, poljoprivredni redar provodi nadzor o provedbi mjera te je o uočenim nepravilnostima obavještava vlasnike poljoprivrednog zemljišta da se nalaze u prekršaju.

 **1. ODRŽAVANJE ŽIVICA I MEĐA**

Izdano je 1 pisano upozorenja vlasniku zemljišta u nadzoru o počinjenom prekršaju.

**2. ODRŽAVANJE POLJSKIH PUTEVA**

Poljoprivredni redar je izvršio 3 nadzora radi održavanja poljskih puteva na temelju prijava, od kojeg su izdane dvije pisane obavijesti.

Tijekom mjeseca lipnja 2021. godine od strane Grada Novske izvršena je sanacija poljskih puteva na području naselja Stari Grabovac, Borovac. Održavanjem poljskih puteva u mjestu Stari Grabovac i Borovac je ugrađeno 867,50 m3 materijala u vrijednosti od 212.537,50 kn (bez pdv).

U naselju Borovac u mjesecu kolovoz je ugrađeno 682 m3 tucanika u vrijednosti od 173.910,00 kn (bez pdv).

Asfaltirana su dva izlaza (270 m2) s poljskih sokaka na županijsku cestu u mjestu Roždanik vrijednosti od 35.910,00 kn (bez pdv).

**3. UREĐIVANJE I ODRŽAVANJE KANALA**

Izvršena su 2 nadzora radi uređivanja i održavanja kanala.

**4. SPRJEČAVANJE ZASJENJIVANJA SUSJEDNIH PARCELA**

Prijava od strane vlasnika susjednih parcela u pravilu nije bilo radi zasjenjivanja susjednih parcela u kojima se vrši poljoprivredna proizvodnja sadnjom visokog raslinja neposredno uz među koja graniči s drugim vlasnikom ili posjednikom.

 **5. SADNJA I ODRŽAVANJE VJETROBRANSKIH POJASA**

Dugogodišnji visoki nasadi u pravilu su posađeni i održavani kako bi se smanjio intenzitet vjetra koji otežava poljoprivrednu proizvodnju.

1. **POSEBNE MJERE ZAŠTITE OD POŽARA**

Vatrogasna zajednica Grada Novske je izvršila 15 intervencija na zahtjev građana. Sve intervencije su se dogodile na otvorenim područjima prilikom spaljivanja biljnih ostataka na poljoprivrednim površinama i suhog korova u kanalima.

**ZAKLJUČAK**

Grad Novska aktivnim mjerama nastoji potaknuti vlasnike i posjednike zemljišta na njihovo obrađivanje i sprječavanje njihove zakorovljenosti, te provodi nadzor nad poduzimanjem propisanih mjera za uređivanje i održavanje poljoprivrednih rudina, te mjera zaštite od požara na poljoprivrednom zemljištu.

Klasa:

Urbroj:

U Novskoj,

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

PREDSJEDNIK

 Ivica Vulić

Prilog 1.

**IZVJEŠĆE O PROVEDBI MJERA ZA UREĐIVANJE I ODRŽAVANJE POLJOPRIVREDNIH RUDINA TE MJERAMA ZAŠTITE OD POŽARA NA POLJOPRIVREDNOM ZEMLJIŠTU**

ŽUPANIJA: SISAČKO-MOSLAVAČKA

GRAD: NOVSKA

Ukupna površina poljoprivrednog zemljišta na području Grada Novske 13.836,65 ha

PRIKAZ MJERA POLJOPRIVREDNIH RUDINA I NJIHOVA PROVEDBA NA PODRUČJU GRADA NOVSKE ZA 2021. GODINU

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni broj | Naziv mjere za uređenje i održavanje poljoprivredne rudine | Dali se mjera provodi Da/ne | Nosioci nadzora provedbe mjera na terenu Osoba | Broj nadzora | Broj postupanja (opomene/ pisana upozorenja/ ostalo) | Aktivne mjere poticanja provedbe mjera za uređenje i održavanje poljoprivrednih rudina od strane Grada Novske | Problemi u provedbi Mjera za uređivanje i održavanje poljoprivrednih rudina na terenu | NAPOMENA/ OBRAZLOŽENJE (određene specifičnosti za područje Grada Novske) |
| 1. | 2. | 3. | 4. | 5. | 6. | 7. | 8. | 9. |
| 1. | Održavanje živica i međa | DA | Poljoprivredni redar | 1 | 1 |  |  |  |
| 2. | Održavanje poljskih putova | DA | Poljoprivredni redar | 3 | 2 |  |  |  |
| 3. | Uređivanje i održavanje kanala  | DA | Poljoprivredni redar | 2 | 0 |  |  |  |
| 4. | Sprječavanje zasjenjivanja susjednih parcela | DA | Poljoprivredni redar | 0 | 0 |  |  |  |
| 5. | Sadnja i održavanje vjetrobranskih pojasa | DA | Poljoprivredni redar | 0 | 0 |  |  |  |

OBRAZLOŽENJE

I. OBRAZLOŽENJE

Sukladno pozitivnim zakonima RH kao i donesenim aktima na razini jedinice lokalne i područne (regionalne) samouprave, poljoprivredni redar je u 2021. godini postupao i izdavao upozorenja o uočenim prekršajima. Redar je obavio ukupno 44 nadzora te tijekom istih provjeravao mjere sukladno Odluci o primjeni agrotehničkih mjera na poljoprivrednom zemljištu kao i Odluci o mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu na području Grada Novske. Daljnje radnje su ponovni obilazak te izricanje kazni ukoliko vlasnik parcele nije postupio po upozorenju.

Pročelnica

Boženka Spahić, dipl.oec.